**noiembrie 2024**

**Comunicat de presă**

**Activitatea de Informare și consiliere profesională desfășurată de Agenția Județeană pentru Ocuparea Forței de Muncă Harghita în luna octombrie 2024**

**Informarea şi consilierea profesională**fac parte dintre măsurile care vizează creșterea șanselor de ocupare a persoanelor în căutarea unui loc de muncă și constituie un ansamblu de servicii acordate în mod gratuit persoanelor în căutarea unui loc de muncă, care au ca scop:

a) furnizarea de informaţii privind piaţa muncii şi evoluţia ocupaţiilor;

b) profilarea şi încadrarea în nivelul de ocupabilitate: uşor ocupabil, mediu ocupabil, greu ocupabil şi foarte greu ocupabil;

c) dezvoltarea abilităţii şi încrederii în sine a persoanelor în căutarea unui loc de muncă, în vederea luării de către acestea a deciziei privind propria carieră;

d) instruirea în metode şi tehnici de căutare a unui loc de muncă;

e) îndrumarea pe parcursul procesului de integrare socioprofesională la noul loc de muncă.

În luna octombrie 2024 au beneficiat de serviciile de informare și consiliere profesională 724 persoane aflate în evidența agenției, din care 397 femei.

În urma realizării profilării situația nivelului de ocupabilitate se prezintă astfel:

|  |  |  |
| --- | --- | --- |
| Categorie  | Total:724 | Din care, femei:397 |
| ușor ocupabilă | 35 | 20 |
| mediu ocupabilă | 355 | 200 |
| greu ocupabilă | 254 | 117 |
| foarte greu ocupabilă | 80 | 60 |

Mai multe informații privind situația statistică a șomajului pot fi vizualizate accesând [www.anofm.ro](http://www.anofm.ro) /AJOFM Harghita/Despre noi/Programe, statistici.

AGENȚIA JUDEȚEANĂ PENTRU OCUPAREA FORȚEI DE MUNCĂ HARGHITA.